Ο **Γιώργος Μπαρτζώκας** (Αθήνα, 11 Ιουνίου 1965) είναι Έλληνας πρώην καλαθοσφαιριστής και νυν προπονητής καλαθοσφαίρισης στην ομάδα του Ολυμπιακού. Είναι ο πρώτος Έλληνας προπονητής που κατέκτησε το τρόπαιο της Ευρωλίγκα, ενώ έχει αναδειχτεί και προπονητής της χρονιάς στην διοργάνωση τρεις φορές.

Βιογραφικά στοιχεία
-------------------

### Σταδιοδρομία ως καλαθοσφαιριστής

Ο Μπαρτζώκας γεννήθηκε στην Αθήνα στις 11 Ιουνίου 1965. Πατέρας του ήταν ο Ανδρέας Μπαρτζώκας (1925 – 3 Δεκεμβρίου 2015), με καταγωγή από το Κεντρικό Άρτας, ένας από τους 27 κομμουνιστές που απέδρασαν από τη φυλακή των Βούρλων στη Δραπετσώνα στις 17 Ιουλίου του 1955. Εκείνη την εποχή είχε φυλακιστεί και στην Κέρκυρα, ενώ την περίοδο της χούντας, με τον γιο του σε νηπιακή ηλικία, ήταν εξόριστος στη Γυάρο και στο Παρθένι της Λέρου. Ο Μπαρτζώκας τέλειωσε τη Βαρβάκειο Πρότυπο Σχολή το 1983 αφού πέτυχε στις εισαγωγικές εξετάσεις το 1977.

Εντάχθηκε στα τμήματα υποδομής του Αμαρουσίου στα μέσα της δεκαετίας του 1970. Σε ηλικία 16 ετών πραγματοποίησε το ντεμπούτο του με την πρώτη ομάδα του συλλόγου, η οποία αγωνιζόταν στη δεύτερη τη τάξει κατηγορία των ελληνικών πρωταθλημάτων. Θεωρήθηκε ταλαντούχος power forward, με εξαιρετική τεχνική. Ωστόσο, σε νεαρή ηλικία κλήθηκε να αντιμετωπίσει σημαντικούς τραυματισμούς στα γόνατα. Δεν κατάφερε ποτέ να επανέλθει πλήρως, με αποτέλεσμα να αφήσει πίσω τον ηγετικό του ρόλο στο Μαρούσι σε ηλικία 27 ετών. Έκτοτε επικεντρώθηκε στην προπονητική του καριέρα.

### Σταδιοδρομία ως προπονητής σε μικρές κατηγορίες

Αντίθετα με τη γενική αντίληψη, ο Μπαρτζώκας δεν ξεκίνησε την προπονητική του σταδιοδρομία κατά τη δεκαετία του 2000, οπότε και ξεκίνησε να καταξιώνεται σε εθνικό επίπεδο, καθώς προπονεί από την ηλικία των 22 ετών, κυρίως ομάδες των βορείων προαστίων της Αθήνας. Πρώτοι του σταθμοί ήταν η Πεύκη, το Ηράκλειο, τα Βριλήσσια και η Κηφισιά. Σεβόμενος τις ρίζες του, όταν πλέον βρέθηκε στους πάγκους ομάδων της Α1 Εθνικής, κάθε φορά που τον αποκαλούσαν rookie (πρωτάρη) ο ίδιος διόρθωνε: 

> «Προπονώ ομάδες για περισσότερα από 20 συνεχόμενα χρόνια: σε τοπικές κατηγορίες, μίνι, παίδων, κάτω των 19, εργάστηκα ως τέταρτος, τρίτος, δεύτερος ή κύριος προπονητής. Πιστεύω πως έχω αρκετή πείρα ώστε να διαχειριστώ πολλές διαφορετικές καταστάσεις».
> 
> 
> 

### Πρώτα βήματα στην Α1 Εθνική

Το 2003 ο Παναγιώτης Γιαννάκης του προσέφερε θέση βοηθού προπονητή στο Μαρούσι, την ομάδα στην οποία πέρασε το σύνολο της καριέρας του ως καλαθοσφαιριστής, κάτι που ο ίδιος χαρακτήρισε μεγάλη τιμή. Την εποχή εκείνη ο Μπαρτζώκας εργαζόταν ως διευθύνων σύμβουλος του Κλειστού Γυμναστηρίου του Αγίου Θώμα. Κατά τη διάρκεια της θητείας του στο Μαρούσι, η ομάδα κατετάγη δεύτερη στην κανονική περίοδο της σεζόν 2004-05. Την ίδια χρονιά κατετάγη δεύτερη στη FIBA Europe League. Τότε ήταν που για πρώτη φορά διασταυρώθηκε η πορεία του Μπαρτζώκα με τον νεαρό Βασίλη Σπανούλη, με τον οποίο κατέκτησε το τρόπαιο της Euroleague μία δεκαετία αργότερα. Την περίοδο 2005-06 το Μαρούσι βρέθηκε στον τελικό του Κυπελλου Ελλάδος, χάνοντας το τρόπαιο από τον Παναθηναϊκό.

Η πρώτη αποστολή του Μπαρτζώκα ως πρώτου προπονητή σε ομάδα Α1 Εθνικής ήταν η καθοδήγηση της Ολύμπιας Λάρισας το 2006. Κατά παράξενη σύμπτωση, στο ντεμπούτο του αντιμετώπισε την ομάδα του Αμαρουσίου. Εν τέλει οδήγησε την ομάδα της Λάρισας σε δύο συνεχόμενες παρουσίες στα play-off της Α1 Εθνικής, ενώ τη βοήθησε να εξασφαλίσει θέση για πρώτη και τελευταία φορά σε ευρωπαϊκή διοργάνωση (EuroCup). Μπορεί επίσης να του πιστωθεί η εξαιρετική δουλειά που έκανε με τον Γιώργο Πρίντεζη, ο οποίος ήταν αποκάλυψη στη Λάρισα, όντας δανεικός από την ομάδα του Ολυμπιακού. Τελικά, η Ολύμπια αντιμετώπισε σημαντικά οικονομικά προβλήματα με αποτέλεσμα η συνεργασία της με τον Μπαρτζώκα να τερματιστεί στο τέλος της περιόδου 2008-09.

### Επιστροφή στο Μαρούσι και Πανιώνιος

Ακολούθησε η επιστροφή του Μπαρτζώκα στο Μαρούσι, αυτή τη φορά με την ιδιότητα του πρώτου προπονητή. Η ομάδα είχε εξασφαλίσει από την προηγούμενη χρονιά θέση στον προκριματικό γύρο της Euroleague υπό την καθοδήγηση του προηγούμενου προπονητή της, Σούλη Μαρκόπουλου. Η ομάδα χαρακτηρίστηκε ως αουτσάιντερ τόσο απέναντι στον Άρη όσο και στην Άλμπα Βερολίνου. Παρ' όλα αυτά ξεπέρασε και τα δύο εμπόδια για να κερδίσει μια θέση ανάμεσα στις 24 ομάδες της κανονικής περιόδου. Το Μαρούσι πραγματοποίησε πολύ καλές εμφανίσεις στην Euroleague, φτάνοντας επιτυχώς στο Top 16. Όντας στον ίδιο όμιλο με τον Παναθηναϊκό, τη Μπαρτσελόνα και την Παρτιζάν Βελιγραδίου, δεν ευτύχησε να περάσει στα προημιτελικά, ωστόσο έφτασε πολύ κοντά. Το ελκυστικό μπάσκετ και οι επιτυχίες της ομάδας στην Α1 (τερμάτισε τρίτη) εξασφάλισαν στον Μπαρτζώκα αναγνώριση, καθώς και το βραβείο του *«Καλύτερου Προπονητή της Χρονιάς»* για το 2009-10. Στο τέλος της περιόδου τελικά αποχώρησε από την ομάδα, καθώς αυτή αντιμετώπισε σοβαρότατα οικονομικά προβλήματα.

Επόμενος σταθμός στην προπονητική του καριέρα ήταν ο Πανιώνιος. Κατά την περίοδο 2010-11 η ομάδα τερμάτισε στο δεύτερο μισό του βαθμολογικού πίνακα. Την επόμενη χρονιά, 2011-12, ο κορμός της ομάδας καλύφθηκε από νεαρούς Έλληνες παίκτες επιτυγχάνοντας το καλύτερο δυνατό αποτέλεσμα: Η ομάδα τερμάτισε τρίτη πίσω από τον Ολυμπιακό και τον Παναθηναϊκό, έπαιξε εξαιρετικό μπάσκετ και επέτρεψε σε νεαρά ταλέντα να εξελιχθούν. Σαν αποτέλεσμα, οι πρόεδροι του Ολυμπιακού, Παναγιώτης και Γιώργος Αγγελόπουλος, τον επέλεξαν ως πρώτο προπονητή, στη θέση του αποχωρήσαντα Ντούσαν Ίβκοβιτς.

### Η διεθνής καταξίωση με Ολυμπιακό

Η αρχή της πορείας του Μπαρτζώκα στον Ολυμπιακό συνοδεύτηκε από έντονο σκεπτικισμό, καθώς μεγάλη μερίδα των φιλάθλων και των αθλητικογράφων θεωρούσε πως δεν διέθετε το απαραίτητο βάρος ώστε να πατήσει στα βήματα του Ίβκοβιτς. Μέχρι και αποδοκιμασίες δέχθηκε εντός γηπέδου, όσο ο Ολυμπιακός προσπαθούσε να ανταποκριθεί στις απαιτήσεις που ήγειρε η κατάκτηση του τροπαίου της Euroleague την περίοδο 2011-12.

Ο Ολυμπιακός βρέθηκε να χάνει εντός έδρας με 15 πόντους διαφορά από την Αναντολού Εφές στο κρίσιμο πέμπτο παιχνίδι των προημιτελικών, ωστόσο κατάφερε να επιστρέψει στο παιχνίδι και να σφραγίσει το εισιτήριο για το Final-4 του, 2005) και Γιουγκοπλάστικα Σπλιτ (1989, 1990, 1991) είχαν στο παρελθόν κατακτήσει το τρόπαιο συνεχόμενες χρονιές κατά την εποχή διεξαγωγής Final-4. Ο Μπαρτζώκας παρέταξε στο γήπεδο μια ασταμάτητη ομάδα, η οποία κυριάρχησε επί της ΤΣΣΚΑ Μόσχας στον ημιτελικό, περιορίζοντάς την - ενώ είχε μέσο όρο 86 πόντους ανά παιχνίδι στην προηγούμενη φάση - στους 52 πόντους. Είναι αξιοσημείωτο ότι ο Μπαρτζώκας υποχρέωσε τον προπονητή της ΤΣΣΚΑ, Εττόρε Μεσσίνα, στην πρώτη του ήττα σε 10 παρουσίες σε ημιτελικούς του θεσμού.

Στον τελικό η ομάδα του Πειραιά βρέθηκε 17 πόντους πίσω στο σκορ, προτού πετύχει 90 πόντους σε τρία δεκάλεπτα και συνολικά 100 στο παιχνίδι, νικώντας τη Ρεάλ Μαδρίτης κατά κράτος. Ο ίδιος ο Μπαρτζώκας, παρόλο που βρέθηκε στο αποκορύφωμα της μέχρι σήμερα καριέρας του, δήλωσε με μετριοφροσύνη πως στάθηκε τυχερός και πως απλώς *«βρέθηκε την κατάλληλη στιγμή στην κατάλληλη ομάδα»*. Αποτελεί τον πρώτο προπονητή στην Ευρώπη που κατέκτησε το τρόπαιο της Euroleague σε σύνολο 31 αγώνων, όταν η διοργάνωση βρισκόταν σε ένα μεταβατικό στάδιο. Την επόμενη σεζόν ο Ολυμπιακός αποκλείστηκε στη φάση των «8» της Ευρωλίγκα από τη Ρεάλ με σκορ 3-2 (νίκες των Ισπανών). Οι «ερυθρόλευκοι» αγωνίσθηκαν με μειονέκτημα έδρας, χάνοντας τα δύο πρώτα ματς και το πέμπτο στη Μαδρίτη, ωστόσο είχαν ισοφαρίσει τις νίκες στο ΣΕΦ (2-2). Μετά από το πέμπτο παιχνίδι ο προπονητής των Μαδριλένων Πάμπλο Λάσο είχε τονίσει πως πέρασε τις πιο δύσκολες στιγμές στην καριέρα του κατά τη διάρκεια των ψυχοφθόρων αγώνων, αφού είχαν ξυπνήσει μνήμες του τελικού προ λίγων μηνών. 

Μετά το πρώτο παιχνίδι του Ολυμπιακού την σεζόν 2014-15 

ο Μπαρτζώκας έλυσε τη συνεργασία του με την Ελληνική ομάδα, έπειτα από μια ήττα από τον Παναθηναϊκό για τον θεσμό του Κυπέλλου στο κλειστό του ΟΑΚΑ. Κατά την επιστροφή της ομάδας στο ΣΕΦ οπαδοί του Ολυμπιακού τον προπηλάκισαν με απειλητικές διαθέσεις. Ο ίδιος επηρεασμένος από την ήττα της ομάδας του και από το συγκεκριμένο περιστατικό υπέβαλλε την παραίτησή του στη διοίκηση του συλλόγου που έγινε δεκτή. Κανείς από τον Ολυμπιακό δεν τοποθετήθηκε επίσημα για το συγκεκριμένο γεγονός. Ο ίδιος ο Μπαρτζώκας 20 μήνες μετά σε ερώτηση δημοσιογράφου για το θέμα αυτό απάντησε: «Ας απαντήσει ο Ολυμπιακός τι έγινε τότε...». Σε δηλώσεις του ύστερα από καιρό ο Γιώργος Μπαρτζώκας έχει αναφέρει επανειλημμένα πως για αρκετούς μήνες δεν παρακολουθούσε τον Ολυμπιακό, θεωρώντας πως αυτό θα έκανε κακό στον εαυτό του. Ωστόσο η διεθνής καταξίωση του Έλληνα τεχνικού συνεχίστηκε αρκετά χιλιόμετρα μακριά. 

### Κουμπάν, Μπαρτσελόνα και Χίμκι

Το καλοκαίρι του 2015 ο Γιώργος Μπαρτζώκας ανέλαβε τη Ρώσικη Λοκομοτίβ Κουμπάν με την οποία πανηγύρισε την πρώτη συμμετοχή του συλλόγου σε Final Four (Βερολίνο). Οι εκπληκτικές εμφανίσεις της Ρώσικης ομάδας στην Ευρωλίγκα ανέβασαν κι άλλο την προπονητική του αξία. Είναι χαρακτηριστικό ότι η Λοκομοτίβ έφτασε στο Final Four με τον καλύτερο συντελεστή άμυνας στη διοργάνωση, ενώ κέρδισε πολλούς αγώνες με ελκυστικό μπάσκετ. Οι Ρώσοι τελικά κατέκτησαν την 3η θέση στον θεσμό, πραγματοποιώντας την πιο πετυχημένη σεζόν στην ιστορία τους. Το καλοκαίρι του 2016 η Μπαρτσελόνα εμπιστεύθηκε τον Έλληνα προπονητή που «έσπασε» το συμβόλαιό του με την Λοκομοτίβ Κουμπάν. Μάλιστα έγινε ο πρώτος Έλληνας τεχνικός που ανέλαβε την Μπαρτσελόνα. Αρκετά χαρούμενος στην πρώτη δήλωσή του ως προπονητής των Ισπανών τόνισε πως η νέα του ομάδα αποτελεί τον μεγαλύτερο οργανισμό στον κόσμο. Το καλοκαίρι του 2017 και μετά από μια πολύ κακή σεζόν με συνεχείς τραυματισμούς παικτών - αποκλείστηκε νωρίς στην Ευρωλίγκα και στο πρωτάθλημα αποκλείστηκε στα προημιτελικά - με την ισπανική ομάδα, ο Μπαρτζώκας αποτέλεσε παρελθόν, αφού η Μπαρτσελόνα έλυσε τη συνεργασία μαζί του. Στις 30 Ιουνίου 2017 η ρωσική ομάδα Χίμκι ανακοίνωσε την συνεργασία της με τον Γιώργο Μπαρτζώκα που λίγους μήνες αργότερα εξασφάλισε τη συμμετοχή της στο «Final 8» της Euroleague. Στη Ρωσία η Χίμκι τερμάτισε στη 2η θέση, παίζοντας με μειονέκτημα έδρας στους ημιτελικούς και τους τελικούς πραγματοποιώντας την κορυφαία σεζόν στην ιστορία της και εξασφαλίζοντας τη συμμετοχή της στη Euroleague της επόμενης περιόδου. Στις 21 Ιανουαρίου 2019, αποτέλεσε παρελθόν από την τεχνική ηγεσία της Χίμκι.

### Επιστροφή στον Ολυμπιακό

Στις 12 Ιανουαρίου του 2020 ανακοινώθηκε επίσημα η επιστροφή του στον Ολυμπιακό με συμβόλαιο 2,5 ετών. Στις 20 Φεβρουαρίου 2022, κατέκτησε το Κύπελλο Ελλάδας, νικώντας στον τελικό τον Παναθηναϊκό με 81-73. Στις 18 Μαΐου, αναδείχθηκε καλύτερος προπονητής στην Ευρωλίγκα για δεύτερη φορά στην καριέρα του. Στις 17 Ιουνίου 2022 κατέκτησε το Πρωτάθλημα Ελλάδας, αφού ο Ολυμπιακός νίκησε τον Παναθηναϊκό στη σειρά των τελικών με 3-0. Στις 21 Ιουνίου, ανανέωσε το συμβόλαιό του με τους «ερυθρόλευκους» έως και το καλοκαίρι του 2025. Στις 2 Οκτωβρίου 2022, κατέκτησε το Σούπερ Καπ Ελλάδας, αφού ο Ολυμπιακός κέρδισε στον τελικό τον Παναθηναϊκό 67-52. Τη σεζόν 2022-23, αναδείχθηκε για δεύτερη συνεχόμενη φορά και τρίτη συνολικά, προπονητής της χρονιάς στην Ευρωλίγκα αφού καθοδήγησε τον Ολυμπιακό στην πρωτιά της κανονικής διάρκειας και στην πρόκριση στο Final 4. Στις 19 Φεβρουαρίου 2023 κατέκτησε ξανά το κύπελλο Ελλάδος, νικώντας στο τελικό το Περιστέρι με 57-85. Στις 15 Ιουνίου 2023, κατέκτησε με τον Ολυμπιακό το δεύτερο συνεχόμενο Πρωτάθλημα Ελλάδας στην καριέρα του με 3-1 στη σειρά των τελικών. Τη σεζόν 2023-24, κατέκτησε στις 30 Σεπτεμβρίου 2023 το Σούπερ Καπ Ελλάδας με σκορ στο τελικό 75-51 επί του Παναθηναϊκού. Στις 18 Φεβρουαρίου 2024 κατέκτησε το κύπελλο Ελλάδας για τρίτη συνεχόμενη χρονιά κερδίζοντας στο τελικό τον Παναθηναϊκό 58-69.

Τίτλοι και Διακρίσεις
---------------------

### Συλλογικοί

#### Ολυμπιακός

* Ευρωλίγκα: (2013)
* 2× Ευρωλίγκα Final Four: (δεύτερη Θέση 2023), (τέταρτη Θέση 2022)
* Διηπειρωτικό Κύπελλο: (2013)
* 2x Πρωτάθλημα Ελλάδας: (2022, 2023)
* 3× Κύπελλο Ελλάδος: (2022, 2023,2024)
* 2x Σούπερ Καπ Ελλάδας: (2022, 2023)

#### Λοκομοτίβ Κουμπάν

* Ευρωλίγκα Final Four: (τρίτη Θέση 2016)

#### Μπαρτσελόνα

* Λίγκα Καταλονίας: (2016)

### Ατομικές διακρίσεις

* Προπονητής της χρονιάς στην Ευρώπη: (2013)
* 3× Προπονητής της χρονιάς στην Ευρωλίγκα: (2013, 2022, 2023)
* Προπονητής της χρονιάς στη VTB Λίγκα: (2016)
* 4× Προπονητής της χρονιάς στο Πρωτάθλημα Ελλάδας: (2007, 2010, 2012, 2023)

Παραπομπές
----------

1. 1 2  «Ο Γιώργος Μπαρτζώκας ο πρώτος Έλληνας προπονητής που κατακτά την Ευρωλίγκα»[*νεκρός σύνδεσμος*], άρθρο στον ιστότοπο του ΣΚΑΪ, 13 Μαΐου 2013.
2. ↑  «Η Άρτα θα τιμήσει τον Γιώργο Μπαρτζώκα» Αρχειοθετήθηκε 2014-03-21 στο Wayback Machine. άρθρο στον ιστότοπο της εφημερίδας «Η Γνώμη», 17 Μαΐου 2013.
3. ↑  Νίκος Πανταζίδης, «Απόδραση κάτω από το κρεβάτι του Μπαρτζώκα!» Αρχειοθετήθηκε 2015-07-21 στο Wayback Machine. *Η Αυγή*, 14.07.2013.
4. ↑  «Η Χούντα μου στέρησε τον πατέρα», στη σελίδα koutipandoras.gr.
5. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30  «Bartzokas is first Greek coach to win the Euroleague», αφιέρωμα στον επίσημο ιστότοπο της Euroleague μετά την κατάκτηση του τροπαίου το 2013.
6. 1 2 3 4 5 6 7 8  «Συγχαρητήρια ανακοίνωση της ΚΑΕ για την κατάκτηση της Ευρωλίγκας», άρθρο στον ιστότοπο NewsBeast.gr, 17 Μαΐου 2013.
7. ↑  «Ιστορικό Τμήματος Μπάσκετ» Αρχειοθετήθηκε 2014-05-16 στο Wayback Machine. πληροφορίες στον επίσημο ιστότοπο του Γ.Σ. Κηφισιάς.
8. ↑  «Μπαρτζώκας, Γιώργος», προφίλ στον επίσημο ιστότοπο του ΕΣΑΚΕ.
9. ↑  «Η ιστορία των τελικών Κυπέλλου Ανδρών» Αρχειοθετήθηκε 2013-02-10 στο Wayback Machine. πληροφορίες στον επίσημο ιστότοπο της Ε.Ο.Κ.
10. 1 2 3 4  (Αγγλικά) «Head coach: Georgios Bartzokas», άρθρο στον επίσημο ιστότοπο της Euroleague, 30 Απριλίου 2013.
11. ↑  «Α1: Μπαρτζώκας για Ολύμπια», άρθρο στον ιστότοπο του NovaΣΠΟΡ FM, 11 Ιουλίου 2006.
12. 1 2  «Ο Γιώργος Μπαρτζώκας νέος προπονητής στον Πανιώνιο», άρθρο στον επίσημο ιστότοπο της εφημερίδας «Ελευθεροτυπία», 3 Νοεμβρίου 2010.
13. ↑  «Μπάσκετ Α1: Ο Μπαρτζώκας προπονητής του Αμαρουσίου», άρθρο στον επίσημο ιστότοπο της εφημερίδας «Ελευθεροτυπία», 2 Ιουλίου 2009.
14. 1 2 3 4  (Αγγλικά) «Olympiacos finds new coach in Bartzokas» Αρχειοθετήθηκε 2013-06-02 στο Wayback Machine. άρθρο στον επίσημο ιστότοπο της Euroleague, 8 Ιουλίου 2012.
15. ↑  «Στον Πανιώνιο ο Μπαρτζώκας!», άρθρο στον ιστότοπο του NovaΣΠΟΡ FM, 3 Νοεμβρίου 2011.
16. ↑  «Γιώργος Μπαρτζώκας: Από... φύλακας στο κλειστό Αμαρουσίου, στην κορυφή της Ευρώπης», άρθρο στον ιστότοπο Iefimerida.gr, 13 Μαΐου 2013.
17. ↑  (Αγγλικά) «Olympiacos trounces CSKA, eyes repeat!», άρθρο στον επίσημο ιστότοπο της Euroleague, 10 Μαΐου 2013.
18. ↑  ««Ο Μπαρτζώκας δεν ήταν επαρκής για το πρότζεκτ της Μπαρτσελόνα»».. Ανακτήθηκε στις 2017-06-07.
19. ↑  «Οριστικό: Τέλος ο Μπαρτζώκας από την Μπαρτσελόνα».. Ανακτήθηκε στις 2017-06-07.
20. ↑  «ΕΠΙΣΗΜΟ: Ο Γιώργος Μπαρτζώκας στη Χίμκι! | Eurohoops». *Eurohoops*. 2017-06-30.. Ανακτήθηκε στις 2017-06-30.
21. ↑  «Επίσημο: Τέλος ο Μπαρτζώκας από την Χίμκι (pic)». *www.sdna.gr*. Ανακτήθηκε στις 21 Ιανουαρίου 2019.
22. ↑  «Ανακοίνωση ΚΑΕ ΟΛΥΜΠΙΑΚΟΣ».
23. ↑  «Παναθηναϊκός-Ολυμπιακός 73-81: «Ερυθρόλευκη» ανατροπή κι επιστροφή στους τίτλους | Gazzetta». *www.gazzetta.gr*. Ανακτήθηκε στις 20 Φεβρουαρίου 2022.
24. ↑  «EuroLeague: Κορυφαίος προπονητής ο Γιώργος Μπαρτζώκας (vid) | Gazzetta». *www.gazzetta.gr*. Ανακτήθηκε στις 18 Μαΐου 2022.
25. ↑  «Ολυμπιακός: Πρωτάθλημα μετά από έξι χρόνια και 5ο νταμπλ με ιστορικό ρεκόρ στην Α1!». *Eurohoops*. 17 Ιουνίου 2022. Ανακτήθηκε στις 18 Ιουνίου 2022.
26. ↑  «Ολυμπιακός: Για άλλα τρία χρόνια ο Μπαρτζώκας στο λιμάνι | Gazzetta». *www.gazzetta.gr*. Ανακτήθηκε στις 21 Ιουνίου 2022.
27. ↑  «Παναθηναϊκός - Ολυμπιακός 52-67: Συνέχισε από εκεί που σταμάτησε (vids) | Gazzetta». *www.gazzetta.gr*. Ανακτήθηκε στις 2 Οκτωβρίου 2022.
28. ↑  «Εuroleague: Προπονητής της σεζόν ο Μπαρτζώκας | Gazzetta». *www.gazzetta.gr*. Ανακτήθηκε στις 15 Μαΐου 2023.
29. ↑  «Κύπελλο Ελλάδας καλαθοσφαίρισης ανδρών 2022-2023». *Βικιπαίδεια*. 2024-01-21. .
30. ↑  «Θρυλικός τίτλος στο ΟΑΚΑ για τον Ολυμπιακό, σε ματς που διεκόπη οριστικά στο 27'». *www.sport24.gr*. Ανακτήθηκε στις 15 Ιουνίου 2023.
31. ↑  «Σούπερ Καπ Ελλάδος καλαθοσφαίρισης ανδρών 2023». *Βικιπαίδεια*. 2023-11-11. .
32. ↑  «Κύπελλο Ελλάδας καλαθοσφαίρισης ανδρών 2023-2024». *Βικιπαίδεια*. 2024-02-19. .

Πηγές
-----

* «Bartzokas is first Greek coach to win the Euroleague», αφιέρωμα στον επίσημο ιστότοπο της Euroleague μετά την κατάκτηση του τροπαίου το 2013.

Εξωτερικοί σύνδεσμοι
--------------------

* «Bartzokas, Georgios», προφίλ στον επίσημο ιστότοπο της Euroleague.
* «Μπαρτζώκας, Γιώργος», προφίλ στον επίσημο ιστότοπο του ΕΣΑΚΕ.
* «Μπαρτζώκας: "Αισθάνομαι ευλογημένος"», δηλώσεις του προπονητή μετά την κατάκτηση του τροπαίου της Euroleague, άρθρο στον ιστότοπο Contra.gr, 13 Μαΐου 2013.

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Ολυμπιακού Πειραιώς ― 2023-24 |
| --- |
|  |
| 0 | 
* **0** Γουόκαπ
* **1** Γουίλιαμς-Γκος
* **3** Κάνααν
* **4** Λούντζης
* **5** Λαρεντζάκης
* **8** Μήτρου-Λονγκ
* **10** Φολ
* **16** Παπανικολάου **(C)**
* **17** Μπραζντέικις
* **25** Πίτερς
* **30** Πετρούσεφ
* **33** Μιλουτίνοφ
* **43** Σίκμα
* **50** Τανούλης
* **77** ΜακΚίσικ
* **81** Αμπόσι

Προπονητής: Μπαρτζώκας Βοηθοί: Παππάς - Μποζίκας |  |

 |

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός - Πρωταθλητής Ευρώπης Μπάσκετ 2012–13 |
| --- |
|  |
|  | 
**4** Χάινς  · **5** Λο  · **6** Άντιτς  · **7** Σπανούλης (MVP του φάιναλ φορ)  · **8** Περπέρογλου  · **9** Σερμαντίνι  · **10** Σλούκας  · **11** Μαυροειδής  · **12** Πάουελ  · **13** Γκετσεβίτσιους  · **14** Πέρκινς  · **15** Πρίντεζης  · **16** Παπανικολάου  · **17** Μάντζαρης  · **18** Γεωργάκης  · **19** Κατσίβελης  · **C** Μπαρτζώκας |

 |

|  |  |  |  |  |
| --- | --- | --- | --- | --- |
| 

| π • σ • ε
Ολυμπιακός - Πρωταθλητής Ηπείρων Μπάσκετ 2013 |
| --- |
|  |
|  | 
**4** Πέτγουεϊ  · **6** Ντάνστον  · **7** Σπανούλης (MVP)  · **8** Περπέρογλου  · **10** Σλούκας  · **12** Σίμονς  · **14** Μπέγκιτς  · **15** Πρίντεζης  · **16** Αγραβάνης  · **17** Μάντζαρης  · **19** Κατσίβελης  · **24** Λοτζέσκι  · **C** Μπαρτζώκας |

 |

|  |  |  |  |
| --- | --- | --- | --- |
| 

| π • σ • ε
Ελληνική Basket League - Προπονητής της Χρονιάς |
| --- |
|  |
| 
* 1998: Σούμποτιτς
* 1999: Σούμποτιτς
* 2000: Ομπράντοβιτς
* 2001: Πεδουλάκης
* 2002: Πιλαφίδης
* 2003: Πεδουλάκης
* 2004: Γιαννάκης
* 2005: Ιωάννου
* 2006: Γιαννάκης
* 2007: Ομπράντοβιτς
* 2008: Μαρκόπουλος
* 2009: Ομπράντοβιτς
* 2010: Μπαρτζώκας
* 2011: Ομπράντοβιτς
* 2012: Ίβκοβιτς
* 2013: Πεδουλάκης
* 2014: Μαρκόπουλος
* 2015: Σφαιρόπουλος
* 2016: Πρίφτης
* 2017: Πασκουάλ
* 2018: Πασκουάλ
* 2019: Γιατράς
* 2021: Σερέλης
* 2022: Τακιανός
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ολυμπιακός Σ.Φ.Π. (καλαθοσφαίριση) |
| --- |
|  |
| 
* Παίχτες
* Προπονητές
 |
|  |
| Ιστορία | 
* Πρωταθλητές EuroLeague 1997
* Νικητές Τριπλ Κράουν 1997
* Φιναλίστ McDonald's Championship 1997
* Back-to-Back Πρωταθλητές Euroleague 2012 & 2013
* Πρωταθλητές EuroLeague 2012
* Πρωταθλητές EuroLeague 2013
* Πρωταθλητές FIBA Intercontinental Champions 2013
* 6x Φιναλίστ EuroLeague: 1994, 1995, 2010, 2015, 2017, 2023
* 12x EuroLeague Final Four: 1994, 1995, 1997, 1999, 2009, 2010, 2012, 2013, 2015, 2017, 2022, 2023
* 13 Πρωταθλήματα Ελλάδας
* 11 Κύπελλα Ελλάδας
* 5 Νταμπλ
* Ευρωπαϊκές και παγκόσμιες διοργανώσεις Ολυμπιακού
* Σεζόν
 |
|  |
| Πρόεδροι | 
* Γιώργος Αγγελόπουλος
* Παναγιώτης Αγγελόπουλος
 |
|  |
| Στάδια | 
* Στάδιο Ειρήνης και Φιλίας (1991–2001, 2004–σήμερα)
* Κλειστό Γυμναστήριο Γλυφάδας (2001–02)
* Κλειστό Γυμναστήριο Κορυδαλλού «Θεόδωρος Πούτος» (2002–2004)
 |
|  |
| FIBA Hall of Fame | 
* Παναγιώτης Φασούλας
 |
|  |
| FIBA Hall of Fame Υποψήφιοι | 
* Ντούσαν Ίβκοβιτς
* Ζάρκο Πάσπαλι
 |
|  |
| FIBA's 50 Greatest Players | 
* Ντίνο Ράτζα
* Αλεξάντερ Βολκώφ
 |
|  |
| MVP Ευρωλίγκας | 
* Μίλος Τεόντοσιτς
* Βασίλης Σπανούλης
* Σάσα Βεζένκοφ
 |
|  |
| MVP Final Four Ευρωλίγκας | 
* Ζάρκο Πάσπαλι
* Ντέιβιντ Ρίβερς
* Βασίλης Σπανούλης x2
 |
|  |
| EuroLeague Coaches of the Year | 
* Ντούσαν Ίβκοβιτς
* Γιώργος Μπαρτζώκας x3
 |
|  |
| Οι 50 Σπουδαιότεροι της Ευρωλίγκας | 
* Ντίνο Ράτζα
* Θεόδωρος Παπαλουκάς
* Ντούσαν Ίβκοβιτς
* Πίνι Γκέρσον
 |
|  |
| [Βραβείο [EuroLeague Basketball Legend | 
* Θεόδωρος Παπαλουκάς
 |
|  |
| FIBA Europe Παίχτης της Χρονιάς | 
* Μίλος Τεόντοσιτς
 |
|  |
| Άλλες σημαντικές προσωπικότητες | 
* Αλέκος Σπανουδάκης
* Αλφόνσο Φορντ
* Άρβυντας Ματσιγιάουσκας
* Αργύρης Καμπούρης
* Αρτούρας Καρνισόβας
* Βαγγέλης Μάντζαρης
* Γιάννης Ιωαννίδης
* Γιάννης Σπανουδάκης
* Γιάννης Σφαιρόπουλος
* Γιόνας Καζλάουσκας
* Γιώργος Καστρινάκης
* Γιώργος Πρίντεζης
* Γιώργος Σιγάλας
* Γουόλτερ Μπέρι
* Έισι Λο
* Έντι Τζόνσον
* Κάιλ Χάινς
* Κρίστιαν Βελπ
* Κώστας Μουρούζης
* Κώστας Παπανικολάου
* Κώστας Σλούκας
* Λάζαρος Παπαδόπουλος
* Λίνας Κλέιζα
* Μαρτίνας Γκετσεβίτσιους
* Ματ Λοτζέσκι
* Μίλαν Τόμιτς
* Ντράγκαν Τάρλατς
* Παναγιώτης Γιαννάκης
* Παύλος Διάκουλας
* Πέρο Άντιτς
* Ρόι Τάρπλεϊ
* Στιβ Γιατζόγλου
* Στράτος Περπέρογλου
* Σοφοκλής Σχορτσιανίτης
* Σωκράτης Κόκκαλης
* Τζος Τσίλντρες
* Φαίδων Ματθαίου
* Φράνκο Νάκιτς
 |
|  |
| Ντέρμπι | 
* Ντέρμπι Αιωνίων με Παναθηναϊκό
 |
|  |
| Σχετικά | 
* Ολυμπιακός Β - Αναπτυξιακή Ομάδα
* Ολυμπιακός Σ.Φ.Π. (καλαθοσφαίριση γυναικών)
* Ύμνος Ολυμπιακού
 |
|  |
| 
Σύλλογος
Ολυμπιακός Σ.Φ.Π.
Website
olympiacosbc.gr |

 |